Очамчыра иаатит араионтә библиотека ашәқәа.
25.02.2016
Ашәҟәқәа рфонд ҩажәа нызқь цыра инареиҳауп. Иаарласны аусура иалагоит аелектронтә библиотекагьы.
Очамчыра абиблиотека аартра хҭыс бзиахеит уи акыраамаҭа иазыҧшыз рзы. Еизнагеит хыҧхьаӡара рацәала ауааҧсырагьы. Иахьа абиблиотека еиднакылоит жәа-нызқь инарзынаҧшуа ашәҟәқәа. Урҭ рахьтә ҧшь-нызқь ахәыҷтәы литература ауп. Асҭанда Сабекьиаҧҳа шықәсқәак роуп абиблиотека ахәыҷтәы ҟәша напхгара алҭоижьҭеи. Лара илҳәоит, ажәытә хыбраҿы ахәыҷқәа рзы ашәҟәқәа рцәыргақәҵарагьы аҭагылазаашьа шрымамыз.
Ашәҟәқәа реиҳарак рҭыҧқәа ааныркылахьеит. Инхаз реилыргаразы аусурақәа цоит, уи аҧхьаҩ ҧырхага инаҭом, лҳәоит абиблиотека аиҳабы Виолетта Иванба.
Очамчыратәи абиблиотека аиҭашьқәыргыларзы аусурақәа хыркәшан ҩнызқьи жәеиза шықәса рзы, аха иақәнагоу амаҭәахәқәа рыла еиқәыршәамызт. Сынтәа Очамчыра араион ахадара рыбзоурала, иаахәан уи иагыз зегьы.
Ари абиблиотека иаарласны ҧшьынҩажәи шықәса ахыҵуеит. Аибашьра ҟалаанӡа, ҳтәылаҿы абиблиотекақәа иреҕьқәоу ируакын, ашәҟәқәа рфонд дуун.
Иахьа ашәҟәқәа рхыҧхьаӡара усҟак ирацәамзаргьы, аҧхьаҩ иалиҧшаар илшоит ииҭахыу. Араҟа иҟалоит аелектронтә библиотекагьы.
Абиблиотека аартра аҳаҭыраз асасцәа ҳамҭас иарҭеит афонд хазырҭәааша ашәҟәқәа. Асасцәагьы ирзырхиан аҳамҭа. Раҧхьа зыҽҭазҩыз аҧхьаҩ иоур илшон ашәҟәы.
Альбина Жьиҧҳа, Беслан Чхьынџьериа, АТ.
1034
Ашәҟәқәа рфонд ҩажәа нызқь цыра инареиҳауп. Иаарласны аусура иалагоит аелектронтә библиотекагьы.
Очамчыра абиблиотека аартра хҭыс бзиахеит уи акыраамаҭа иазыҧшыз рзы. Еизнагеит хыҧхьаӡара рацәала ауааҧсырагьы. Иахьа абиблиотека еиднакылоит жәа-нызқь инарзынаҧшуа ашәҟәқәа. Урҭ рахьтә ҧшь-нызқь ахәыҷтәы литература ауп. Асҭанда Сабекьиаҧҳа шықәсқәак роуп абиблиотека ахәыҷтәы ҟәша напхгара алҭоижьҭеи. Лара илҳәоит, ажәытә хыбраҿы ахәыҷқәа рзы ашәҟәқәа рцәыргақәҵарагьы аҭагылазаашьа шрымамыз.
Ашәҟәқәа реиҳарак рҭыҧқәа ааныркылахьеит. Инхаз реилыргаразы аусурақәа цоит, уи аҧхьаҩ ҧырхага инаҭом, лҳәоит абиблиотека аиҳабы Виолетта Иванба.
Очамчыратәи абиблиотека аиҭашьқәыргыларзы аусурақәа хыркәшан ҩнызқьи жәеиза шықәса рзы, аха иақәнагоу амаҭәахәқәа рыла еиқәыршәамызт. Сынтәа Очамчыра араион ахадара рыбзоурала, иаахәан уи иагыз зегьы.
Ари абиблиотека иаарласны ҧшьынҩажәи шықәса ахыҵуеит. Аибашьра ҟалаанӡа, ҳтәылаҿы абиблиотекақәа иреҕьқәоу ируакын, ашәҟәқәа рфонд дуун.
Иахьа ашәҟәқәа рхыҧхьаӡара усҟак ирацәамзаргьы, аҧхьаҩ иалиҧшаар илшоит ииҭахыу. Араҟа иҟалоит аелектронтә библиотекагьы.
Абиблиотека аартра аҳаҭыраз асасцәа ҳамҭас иарҭеит афонд хазырҭәааша ашәҟәқәа. Асасцәагьы ирзырхиан аҳамҭа. Раҧхьа зыҽҭазҩыз аҧхьаҩ иоур илшон ашәҟәы.
Альбина Жьиҧҳа, Беслан Чхьынџьериа, АТ.
Оцените новость:
+1
+2
+3
+4
+5
Сохраните ссылку или поделитесь с друзьями